Paraone PitaPITA PARAONE (NZ First): Tēnā kōe Mr Assistant Speaker tēnā hoki tātou e noho tonu i roto i Te Whare i te ahiahi nei. E hiahia ana au kia mōhio mai Te Whare kāre i a mātou i roto o Aotearoa Tuatahi i kite atu he take ki te whakahēngia tēnei pire nā reira kia mōhio mai Te Whare kei te tautoko mātou i tēnei pire pou te kaha. Ēngari i rongo au wētahi o ngā kōrero i puta mai mai i waenganui i a tātou i te rā nei nā reira wēnei te take ka huri waku kōrero ki te mema i mau mai i tēnei pire ki Te Whare nei. Nā reira ka mihi hoki ki a koe e te mema mō Te Wairarapa nāu nei i mau mai tēnei pire kia āta whiriwhiringia e mātou i roto i Te Komiti Whakawhiri mō ngā Take Māori tua atu i tēnā kia whaka mai te pire ki konei nā reira weinā te take kei te kōrero i a tātou mō te wāhanga tuatoru mō tēnei pire. Nā reira ngā mihi hoki ki a koe.Ēngari i rongo i wō kōrero kāhore koe i honongia ki te iwi o Wairarapa. Tēnā pea he tikanga tēnā ēngari māku e mea atu tēnā pea mō ngā tupuranga i muri mai i a koe tēnā pea wō tamariki wō mokopuna rānei ā kei reira te wā kia honongia tō whānau ki Te Wairarapa. Nā reira kia kaha ana koe kia mōmoeā koe tēnā pea kua tau kē tēnā whakaaro. Kia ahatia.Ki a mātou i roto o Aotearoa Tuatahi e tika ana kei te tautoko i tēnei pire me te whakahoungia te āhuatanga o tēnei Ture. Nā reira e hia te tau mai i te putanga mai o tēnei Ture tae noa ki tēnei kārekau kē i rerekē ngā whakaaro ngā kōrero i roto i Te Ture. Nā reira wēnā te take kei te mihi hoki ki tēnei o ngā hunga mai i te hau kāinga i waenganui i a tātou i te rā nei. Nā reira ēhara ana ahau i wareware ki te mihi atu ki a koutou mā ēngari kei te tautoko i ngā mihi i mihingia e ngā kaikōrero i mua i a au ki te whakatau i a koutou i waenganui i a tātou i te rā nei.Tetahi o ngā kaupapa i roto i te pire nei kia whakahonongia kia whakamārama hoki i te whanaungatanga i waenganui i Te Iwi o Te Wairarapa me ngā kairīwhi arā ko ngā tarahiti ā me Te Hāhi Mihinare. Ki tōku mōhio i tēnei wā ko te tangata i whakakī i te tūranga hei pīhopa mō Te Upoko o Te Ika ko tetahi i a mātou o te hau kāingai o Te Aupōuri me Te Rarawa. Nā mēnā i heke mai te tangata mai i Te Aupōuri me Te Rarawa he honongia i a ia ki a Ngāti Kahu puta noa nā ka hara mai ki konei i Ngāti Kahungunu ko Muru Walters tēnā. Nā reira mōhio ana au ki te āhua o taua tangata mēnā kei konei a ia i waenganui i a tātau kei te hari koa ki a ia ki te whakarongo ki te āhuatanga o tēnei pire i taka mai ki waenganui i a tātou i te rā nei.Tua atu i tēnā ko tetahi o ngā kaupapa o te pire kia whakangia te āhuatanga kia whai ngā tarahiti hou tua atu i tēnā kia whakatikatika te tohatanga o ngā pūtea ki ngā tauira Māori o Te Wairarapa. Nā reira e tika ana kia whakahoungia te pire kia whakawātea ki ngā uri o Te Wairarapa ahakoa kāre rātou e noho ki te hau kāinga ēngari kei reira tētahi pūtea hei āwhina mō rātou. Ēngari i taku titiro i roto i te pire nei ka kite anō au i te wā i te tīmatanga mai o tēnei tarahiti kei te wātea ngā pūtea ki ngā kaitono i haere ki ngā kura mihinare. Ēngari ko te mate kē i aianei nā kua kapihia te nuinga o ngā kura pēnā. Nā reira ngā mihi hoki ki te tarahiti ka huri wā rātou whakaaro kia whakawātea aua pūtea ki ngā uri o rātau mā. Nā reira ngā mihi hoki ki a rātou.Tua atu i tēnā ko tetahi anō o ngā kaupapa mō te pire nei kia āta titiro kia whakatakoto kaupapa ki te whakapakari i ngā whenua i noho nei i raro i wā rātau mana. E tika ana te kōrero a te mema mai i Tāmaki Makaurau kia āta titiro tēnā pea kia āta tūpato ko tēnei ngāngara ko te ture whenua Māori i kōrerohia e tātou i roto o Te Komiti Whiriwhiri mō ngā Take Māori nā te mea ahakoa e hia te roa i whaka haerengia tēnei tarahiti i runga i te huarahi e hiahia nei i a rātou kia haerengia. Kauwā e wareware kei te pāngia taua pire arā Te Ture Whenua Maori Act ki ngā whenua o rātou mā. Wēnā ngā tino kaupapa o te pire nei horekau he raru i a mātou o Aotearoa Tuatahi ki te whakahēngia taua kaupapa nā te mea wēnei te hiahia o ngā kaiwhakahaere o te tarahiti nei kia whakatau.Ēngari i te wā i whakawhiriwhiri i a mātou i roto i Te Komiti mō ngā Take Māori ka puta mai te kōrero e pā ana kia whakahou tēnei pire i roto i tō tātōu Reo Rangatira. Ahakoa tēnā tā mātou hiahia i taua wā ka kī mai ngā kaiwhiriwhiri ki a mātou kārekau rātou e whai rawa ki te mahingia taua mahi nā reira wēnā te take i karanga atu ki Te Kāwanatanga i te wā i āta kōrerohia tā rātou ōhanga mō te tau e tū mai nei kawa e wareware kia whakawātewa he pūtea mō tēnei take nā te mea ko Te Reo Māori tetahi o ngā reo o Aotearoa i ngā marama e taha ake nei i tino kaha ana i a mātou ki te kōrero i te mana o tō tātou Reo Rangatira. Nā reira tēnā pea he kaupapa e hiahia ana Te Whare nei kia whakatau. Nā reira e hiahia ana au kia tukuna atu tēnei pire e tēnei Whare kia whakataungia. Nā reirā tēnā koutou kia ora mai anō tātou.[Thank you Mr Assistant Speaker and those of us who remain in the House this afternoon. I would like the House to know that we of New Zealand First have not seen any reason to object to this bill so therefore we support this bill emphatically. However in listening to some of the discussion raised among us today I would like to address the member who brought this bill to the House. Therefore thank you to the member for Wairarapa Alastair Scott who brought this bill for careful consideration by us in the Māori Affairs Committee and in addition to that returned the bill here for the purposes of the third reading that we are concerned with here. Therefore I thank you.However I did hear your comment that you are not connected directly into the iwi of Wairarapa. Perhaps that is correct however may I say that perhaps in the generations to come after you—perhaps your children or your grandchildren—maybe then will your family be connected directly into the Wairarapa. Therefore may you be steadfast in your resolve and aspiration and perhaps it may come true. I digress.For us in New Zealand First we do indeed support this bill and the updating of this Act. Therefore although it has been many years since this Act was introduced until the present there have been no changes in thinking or discussion within this Act. Therefore this is why I also thank these people from back home among us today. Therefore I have not forgotten to thank you all indeed all of you; rather I append my greetings to those of the speakers before me who welcomed you all here among us today.One of the purposes within this bill is to engage and express the relationship between the people of Wairarapa and the agents—that is to say the trustees and the Anglican Church. As I understand it at this time the person fulfilling the role of bishop of the Wellington diocese is one of us from back home from Te Aupōuri and Te Rarawa. Now if a person is of Te Aupōuri and Te Rarawa descent they also have a connection throughout Ngāti Kahu and also relate here to Ngāti Kahungunu and that is Muru Walters. Therefore given I knew the nature of that man if he was here among us he would be delighted in hearing about this bill that is before us today.In addition one of the purposes of the bill is to strengthen the standards for new trusts and furthermore to rectify the distribution of funding to the Māori students of Wairarapa. Therefore it is only appropriate that the Act is updated and made available to the descendants of Wairarapa; regardless of whether they reside back home there is a support fund available for them. However when I look at this bill I note that at the time this trust was founded the funds were available to applicants attending Anglican schools. However the problem now is that most of those schools have closed. Therefore I thank the trust and their change in thinking to make those funds available to the descendants of their ancestors. Therefore I thank them.In addition to that another purpose of this bill is to examine and to establish a pathway to develop the lands they have under their authority. The member for Tāmaki Makaurau is correct in saying to carefully examine and perhaps be extra cautious in regard to this creature the ture whenua Māori legislation discussed by us in the Māori Affairs Committee especially given the length of time this trust has been operating on its own path. Let us not forget that Te Ture Whenua Maori Act relates to the lands of our ancestors. Those are the real matters pertaining to this bill and we of New Zealand First have no problem if that matter was objected to because it was the wish of the trust management to have this settled.However during our considerations in the Māori Affairs Committee the point was raised that this bill should be updated in our majestic Māori language. Although that was our desire at that time we were told by officials that they did not have the resourcing to undertake that task so this is why we called on the Government at the time it was discussing business for the upcoming year not to forget to make funding available for this purpose given the Māori language is an official language of New Zealand that in recent months has seen much rhetoric among us about the prestige of our majestic language. Therefore that is perhaps something this House may like to consider determining. Therefore my desire is that this bill be offered for this House to determine. Therefore thank you collectively and my appreciation to all of us once again.]